Se anunţă o contramanifestaţie din partea PSD. Social-democraţii se întâlnesc astăzi să decidă ziua şi ora unui miting autorizat, iniţiat de liderii partidului.

Manifestația va avea loc, cel mai probabil, în zona Palatului Cotroceni.

Decizia vine la doar o zi după ce în comitetul executiv al partidului s-a decis că social-democrații nu vor ieşi în stradă pentru un miting, ci vor semna o petiţie de susţinere a guvernului Grindeanu.

Totuşi, deputatul Liviu Pleşoianu a anuntat deja pe Facebook un miting autorizat, iar Lia Olguţa Vasilescu le-a cerut, la rândul ei, susținătorilor PSD să iasă în stradă.